Ikean perustaja Ingvar Kamprad on kuollut – ”Hän oli esimerkki siitä, kuinka pitkälle yhden henkilön määrätietoisuus ja kekseliäisyys voi viedä”

Ruotsalainen Kamprad oli kuollessaan 91-vuotias. Hän kuoli kotonaan Smålandissa.

Helsinki/Tukholma

Ikea kertoi sunnuntaina Twitter-tilillään, että huonekaluketjun perustaja Ingvar Kamprad on kuollut.

Ruotsalainen Kamprad oli kuollessaan 91-vuotias. Hän kuoli kotonaan Smålandissa.

Hän perusti Ikean 17-vuotiaana vuonna 1943. Alun perin Ikea myi muun muassa kyniä, lompakoita, valokuvakehyksiä, nylonsukkia ja kelloja. Vuonna 1948 Ikea alkoi myydä huonekaluja, ja se laajeni globaaliksi myymäläketjuksi.